**3 ЯНУАРИ 2025 г.**

**Наказателно дело от общ характер №798/2024 година – 11:00 часа**

За 03.01.2025 година, се проведе първото (разпоредително) съдебно заседание по наказателно дело №798/2024 година, образувано срещу А.Д.Л. – акушер-гинеколог в плевенска многопрофилна болница за активно лечение, обвинен в това, че

През 2017 година, при наблюдаване на бременност и провеждане на раждане, поради немарливо упражняване на медицинската професия, извършил пропуски, които довели до смъртта на родилката Х.В.Ц и на новороденото й дете.

Обвинителният акт е постъпил в съда на 07.11.2024 година и е образувано настоящото дело.

В провелото се днес съдебно заседание е взето решение делото да се гледа по общия ред, с призоваване на всички свидетели и вещи лица от списъка към обвинителния акт. За да бъдат призовани същите, се е наложило отлагане на делото. Поради големия брой лица, са определени три дати, в които да се извършат техните разпити, а именно 21.01., 23.01. и 24.01.2025 година, от 10 часа.

**Връзки с обществеността 3 януари 2025 г.**

**e-mail:** **os\_press@abv.bg**